არაფერი

არაფერი — ფიქციური რომანი,დაწერილია დანიელი ავტორი იანე ტელერის მიერ. გამოქვეყნდა 2000 წელს. წიგნი გამოიცა 2010 წლის 9 თებერვალს გამომცემლობა „ათენეუმის წიგნები ახალგაზრდა მკითხველებისთვის“-ის მიერ.

სიუჟეტი
დანიელი მე-8 კლასის მოსწავლე პიერ ანტონი უცხადებს თანაკლასელებს თავის ეგზისტენციალურ შიშს. ამის შემდეგ ის ტოვებს სკოლას და ბრუნდება სახლში, სადაც ცხოვრობს მამასთან ერთად. ის სახლდება ქლიავის ხეზე.

აგნესი, მთხრობელი, გადაწყვეტს თანაკლასელებთან ერთად იმუშაოს, რათა დააჯერონ პიერი, რომ ცხოვრებას მიზანი აქვს და დაარწმუნონ იგი რომ მიატოვოს ქლიავის ხეზე ცხოვრება და დაბრუნდეს სკოლაში. თანაკლასელები გადაწყვეტენ შექმნან "მნიშვნელობის მთა" - კოლექცია, სადაც თითოეული მონაწილე გაიღებს ერთ პირად მსხვერპლს. მონაწილეები ირჩევენ ნივთებს პირადი მნიშვნელობის მიხედვით.თანაკლასელი სახელად დენისი იწყებს მთის აგებას თავისი Dungeons and Dragons-ის წიგნების შეწირვით, შემდეგ კი გამოწვევას უცხადებს სხვა თანაკლასელ სებასტიანს, რომ მოიტანოს თავისი ანკესი. სებასტიანი ასრულებს ამას და ითხოვს ლაურამ შესწიროს თავისი საყურეები, რასაც ის აკეთებს.

თანაკლასელები მთას თამაშად აღიქვამენ. კითხვით: - „ვის შეუძლია გროვისთვის ყველაზე მნიშვნელოვანი ნივთის შეწირვა?“. აგნესი იძულებულია, თავისი ახალი სანდლები შესწიროს და შედეგად, გერდას აიძულებს,შესწიროს საკუთარი ზაზუნა. ბავშვები სულ უფრო და უფრო ბნელი ნივთების, მათ შორის ქალიშვილობის, თითების და ცხოველების შეწირვას იწყებენ. საქმეში სამართალდამცავი ორგანოები და მედია ერთვება და მნიშვნელობის მთა ეროვნულ დონეზე შუქდება. მუზეუმი თანაკლასელებს მნიშვნელობის მთის შეძენას 3,6 მილიონ დოლარად შესთავაზებს.

პიერი ჯერ კიდევ არ არის დარწმუნებული და ნაგვის მთის გაყიდვას უაზროდ აფასებს. სოფი ქაოსს იწყებს,რაც იწვევს თანაკლასელთა მთელი ჯგუფის ძალადობაზე გადასვლას. აგნესი გარბის განვითარებული ძალადობისგან და ევედრება პიერს მიატოვოს თავისი ეგზისტენციალური შიში და ჩამოვიდეს ხიდან, რაზედაც ის თანხმდება.პიერი სისხლიან ძალადობას ხედავს და თანაკლასელებს იდიოტებად მიიჩნევს. შემდეგ პიერ ანტონს კლავენ და რომანი იმით მთავრდება, რომ აგნესი მოვლენებს იხსენებს.

მიღება
რომანს დადებითი შეფასებები აქვს მიღებული, „Goodreads“-ზე 5-დან 3.6 ქულით.რომანმა მიიღო სხვადასხვა ჯილდო, მათ შორის იყო ნომინირებული „Garden State Teen Book Award“-ზე.

წიგნი ადაპტირებულია ამავე სახელწოდების ოპერად, რომელიც 2016 წელს გლინდებორნის ოპერის თეატრში შედგა.

ლიტერატურა
 Sascha Löwenstein: „Nichts. Was im Leben wichtig ist“. Zum Umgang mit der Sinnkrise in der Gegenwartsliteratur. Ein Aufriss. In: Thomas Maier (Hrsg.): Literatuur in crisistijd. Krise – welche Krise!? Wissenschaftlicher Verlag, Berlin 2011, S. 175–197
 Christiane Althoff, Christiane von Schachtmeyer (Hrsg.): Janne Teller: „Nichts. Was im Leben wichtig ist.“, Oldenbourg Schulbuchverlag, München 2012, ISBN 3-637-01256-1.
 Achim, Roschmann: EinFach Deutsch Unterrichtsmodelle. Janne Teller: "Nichts. Was im Leben wichtig ist. Schöningh Verlag, Braunschweig, Paderborn, Darmstadt 2012, ISBN 978-3-14-022530-4.

რესურსები ინტერნეტში
 Der Berg der Bedeutung (Focus-Artikel)
 Kinder- und Jugendbuchpreis Luchs (Radio Bremen)


სქოლიო

კატეგორია:წიგნები
კატეგორია:რომანები
კატეგორია:ლიტერატურა
კატეგორია:დანიელი მწერლები
კატეგორია:წიგნები ავტორის მიხედვით
კატეგორია:რომანები ავტორის მიხედვით
კატეგორია:რომანები თარიღის მიხედვით
კატეგორია:ლიტერატურა ათწლეულების მიხედვით
კატეგორია:ლიტერატურა ადგილმდებარეობის მიხედვით